མི་དམངས་བློ་ཡིད་ཚིམ་པའི་སློབ་གསོ་ཡག་པོ་གཉེར་བར་ངེས་པར་དུ་དུས་བབ་གསར་པ་དང་ལས་འགན་གསར་པའི་ནང་བཏོན་པའི་བླང་བྱ་གསར་པ་ཁོང་དུ་ཆུད་པ་བྱེད་དགོས།དུས་རབས་གསར་པར་སླེབས་པས་སྒྱུར་བཅོས་སྒོ་དབྱེ་དང་སྤྱི་ཚོགས་རིང་ལུགས་དེང་རབས་ཅན་འཛུགས་སྐྲུན་དང་།མིའི་ཕྱོགས་ཡོངས་ཀྱི་འཕེལ་རྒྱས་དང་སྤྱི་ཚོགས་ཕྱོགས་ཡོངས་ནས་ཡར་རྒྱས་འགྲོ་རྒྱུར་སྐུལ་འདེད་གཏོང་རྒྱུ་དེས་སློབ་གསོ་དང་སློབ་སྦྱོང་ཐད་བླང་བྱ་གསར་པ་དེ་བས་མཐོ་བ་བཏོན་ཡོད།སློབ་གསོ་དེ་རྒྱལ་ཁབ་ཀྱི་འཕེལ་རྒྱས་དང་མི་རིགས་ཀྱི་འབྱུང་འགྱུར་དང་འབྲེལ་བ་ཡོད།གོ་སྐབས་དམ་འཛིན་དང་སྔོན་ལ་བཀོད་སྒྲིག་བྱས་ཏེ་དེ་བས་མཐོ་བའི་ལོ་རྒྱུས་ཀྱི་ཚུགས་གནས་དང་།དེ་བས་ཡངས་པའི་རྒྱལ་སྤྱིའི་མཐོང་རྒྱ།དེ་བས་གཏིང་ཟབ་པའི་འཐབ་ཇུས་ཀྱི་མིག་རྒྱང་བཅས་ཀྱི་ཐོག་ནས་སློབ་གསོ་དེང་རབས་ཅན་ལ་འགྱུར་རྒྱུར་མགྱོགས་མྱུར་སྐུལ་འདེད་གཏོང་རྒྱུ་དང་སློབ་གསོར་བརྟེན་ནས་རྒྱལ་ཁབ་སྟོབས་ཆེན་བསྐྲུན་རྒྱུའི་ཐད་སྤྱིའི་བཀོད་སྒྲིག་དང་འཐབ་ཇུས་ཀྱི་འཆར་འགོད་བྱས་ཏེ་སློབ་གསོའི་བྱ་གཞག་སྔོན་ལ་འཕེལ་རྒྱས་གཏོང་རྒྱུ་དེ་ཏང་དང་རྒྱལ་ཁབ་ཀྱི་བྱ་གཞག་ཁག་འཕེལ་རྒྱས་འགྲོ་རྒྱུར་སྐུལ་འདེད་གཏོང་བའི་སྔོན་ལ་སྒྲུབ་དགོས་པའི་ལས་དོན་གལ་ཆེན་ཞིག་ལ་བརྩིས་ཚེ་གཞི་ནས་སློབ་གསོ་དེ་རྒྱུན་ཆད་མེད་པར་ཏང་དང་རྒྱལ་ཁབ་ཀྱི་བྱ་གཞག་འཕེལ་རྒྱས་འགྲོ་བའི་བླང་བྱ་དང་འཚམ་པ་དང་།མི་དམངས་མང་ཚོགས་ཀྱི་རེ་སྒུག་དང་མཐུན་པ།རང་རྒྱལ་གྱི་ཕྱོགས་བསྡུས་རྒྱལ་སྟོབས་དང་རྒྱལ་སྤྱིའི་གནས་བབ་དང་འཚམ་པ་བཅས་ཡོང་ཐུབ།